CAC hahú tau matan ba projetu Konstrusaun Edifisiu Foun RTTL, EР neʼe relasiona ho keixa públiku mai iha CAC kona­-ba edifisiu neʼe nia progresu konstrusaun fiziku.
#000001
Hafoin simu tiha keixa husi públiku, ohin ekipa tékniku sira hahú tun ba fatin konstrusaun hodi hasoru malu ho donu projetu no kompaña kontrator sira hodi buka hatene loloos progresu konstrusaun fiziku, observa direta konstrusaun projetu ida neʼe, no buka hatene razaun sira neʼebe kauza projetu ida neʼe nia progresu fiziku.
#000002
Ekipa tékniku sira nia prezensa iha terenu neʼe hodi rekolla mos dokumentu prinsipál sira hanesan, dezeñu no BoQ konstrusaun edifisiu nian, inklui buka tuir dokumentu kontratu sira hodi halo analiza kona­-ba risku no indisiu sira krime korrupsaun nian.
#000003
Maske ekipa ohin hasoru malu ona ho kompaña kontrator ho nia project manajer, inklui sira nia tékniku engineiru sira hodi hetan klarifikasaun balun, maibe ekipa tekniku sira sei nafatin fo atensaun sira hodi implementa projetu ho responsavel, garante kualidade projetu estadu nian, liu­liu evita monu ba tentasaun sira krime korrupsaun.
#000004
Ekipa mos sei kontinua analiza dokumentu sira, karik iha indikasaun balun hamosu krime no halo estadu hetan prezuizu, sei trata tuir lei neʼebe iha.
#000005
Tuir observasaun ekipa tékniku engineiru sira CAC nian, projetu konstrusaun ida neʼe hahú kontratu iha loron 29 juñu 2022 toʼo termina kontratu iha loron 29 fulan outubru 2022. Halo ona estensaun kontratu dala ida besik termina fali ona, foin atinje pursentu 50 e tal, no tuir kontratu, orsamentu ba projetu ida neʼe ho montante $1,196,095.54.
#000006
Alein neʼe, ekipa ohin akonsella mos kompaña kontrator kona­-ba estensaun kontratu tenke tetu ho efikaz no efisiente hodi labele gastu tempu estensaun kontratu beibeik no implika servisu estadu nian.
#000007
Ekipa tékniku sira CAC nian, dadaun ne’e iha komitmentu forte sei kontrola beibeik no masimu projetu sira neʼebe estadu halo atu evita hahalok sira krime korrupsaun nian, liu liu evita krime fraude iha konstrusaun.
#000008